open-index/open-wikipedia-markdown huggingface dataset:
Fibonacciho postupnosť

**Fibonacciho postupnosť** je postupnosť čísiel, v ktorej každý ďalší člen *F* je súčtom dvoch predchádzajúcich členov.

## Konštrukcia postupnosti
Postupnosť sa začína číslami 0 a 1, takže dostaneme:
* F_0 = 0, postupnosť je (0)
* F_1 = 1, postupnosť je (0, 1)
* F_2 = F_0 + F_1 = 0 + 1 = 1, postupnosť je (0, 1, 1)
* F_3 = F_1 + F_2 = 1 + 1 = 2, postupnosť je (0, 1, 1, 2)
* F_4 = F_2 + F_3 = 1 + 2 = 3, postupnosť je (0, 1, 1, 2, 3)
* F_5 = F_3 + F_4 = 2 + 3 = 5, postupnosť je (0, 1, 1, 2, 3, 5)
* …
Po zovšeobecnení, pre n > 1:
: F_n = F_{n-2} + F_{n-1}

## Fibonacciho čísla
Jednotlivé členy postupnosti sa nazývajú *Fibonacciho čísla*.
: 1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, 10946, 17711, 28657, 46368, 75025, 121393…

## Názov postupnosti
Fibonacciho postupnosť a Fibonacciho čísla nazval francúzsky matematik Édouard Lucas (1842-1891) podľa stredovekého talianskeho matematika Leonarda z Pisy, prezývaného Fibonacci.

Postupnosť sa niekedy nazýva aj *zlatá cesta* (z gréc. *χρνσοδρομος*, *chrysodromos*).

## Matematické vlastnosti
### Zlatý rez
Johannes Kepler upozornil na skutočnosť, že podiel dvoch po sebe nasledujúcich fibonacciho čísel \left(\tfrac{F_{n+1}}{F_n}\right) konverguje k číslu, ktoré bolo známe už od antiky, označuje sa symbolom **&phi;** (grécke písmeno fí) a nazýva sa tiež zlatý rez. Vyjadrené modernou matematikou:
:\lim_{n\to\infty}\frac{F_{n+1}}{F_n} = \varphi = 1{,}6180339887

Vzťah čísla **&phi;** a Fibonacciho postupnosti ukazujú tiež vzťahy:
:F_n = \frac{\varphi^n - (1 - \varphi)^n}{\sqrt 5}

:\varphi^n = F_{n-1} + \varphi F_n

### Súčet postupnosti
: F_0 + F_1 + \dots +F_n = \sum_{i=0}^n F_i = F_{n+2} - 1

: 1F_1 + 2F_2 + \dots +nF_n = \sum_{i=1}^n iF_i = F_{n+3} + 2

Fibonacciho  čísla sa vyskytujú v sumách "plytkých"  uhlopriečok v Pascalovho trojuholníka (pozri koeficient  dvojčlen). [17]

     F_ {n} = \ sum_ {k = 0} ^ {\ lfloor \ frac {n-1} {2} \ rfloor} \ tbinom {nk-1} k

Fibonacci čísla možno nájsť v rôznych spôsoboch v poradí binárnych reťazcov.

     * Počet binárnych reťazcov dĺžky n bez následného 1s je Fibonacci číslo Fn +2.
 Napríklad, z 16 binárnych reťazcov dĺžky 4, sú F6 = 8 bez následného 1s - sú 0000, 0100, 0010, 0001, 0101, 1000, 1010 a 1001. 
Symetriou, počet reťazcov dĺžky n bez následného 0s je tiež Fn 2.
     * Celkový počet binárnych reťazcov dĺžky n bez nepárneho počtu po sebe idúcich 1s je Fibonacci číslo Fn +1.
 Napríklad, z 16 binárnych reťazcov dĺžky 4, sú F5 = 5 bez nepárneho počtu po sebe idúcich 1s - sú 0000, 0011, 0110, 1100, 1111.
     * Počet binárnych reťazcov dĺžky n bez párnym počtom po sebe idúcich 0s alebo 1s je 2Fn.
 Napríklad, z 16 binárnych reťazcov dĺžky 4, sú 2f4 Pohostinstvo = 6 bez párnym počtom po sebe idúcich 0s alebo 1s - sú 0001, 1000, 1110, 0111, 0101, 1010.

## Externé odkazy
* Fibonacci Series (en)

Kategória:Postupnosti čísel
Kategória:Eponymické termíny v matematike
Zoznam najmenších hviezd

Toto je zoznam najmenších hviezd zoradený podľa priemeru v jednotkách priemeru Slnka (1&nbsp;391&nbsp;400&nbsp;km) a priemeru Jupitera (142&nbsp;984&nbsp;km). Nie sú tu uvedené hnedé trpaslíky s priemerom pod 120 000 km, biele trpaslíky a neutrónové hviezdy. Priemery planét sú uvedené len pre porovnanie.

## Referencie

Kategória:Zoznamy hviezd
Buffalo Sabres

**Buffalo Sabres** je hokejový klub NHL sídliaci v meste Buffalo v americkom štáte New York. Hrá v Atlantickej divízii Východnej konferencie. Dvakrát sa dostal do finále Stanley Cupu a to v rokoch 1975 a 1999.

## Dejiny klubu
Buffalo Sabres prvýkrát vstúpili do NHL v roku 1970, ako expanzia súťaže spolu s tímom Vancouver Canucks. Prvými vlastníkmi klubu boli Seymour a Northrup Knox. V meste Buffalo už predtým pôsobil v AHL klub Buffalo Bisons.

Od septembra 1996 hrali svoje domáce zápasy na štadióne Marine Midland Arena (štadión dnes nesie názov KeyBank Center). Sezóna 1996-97 bola jedna z najúspešnejších sezón klubu, klub vyhral Severovýchodnú divíziu, tréner Nolan vyhral cenu trénera s najväčším prínosom pre tím v uplynulej sezóne, Jack Adams Award, útočník Michael Peca získal Trofej Franka J. Selkeho a v bránke exceloval Dominik Hašek, ktorý získal Vezinovu a Hartovu trofej. Klub ale prehral v druhom kole play-off s Philadelphiou Flyers.

Pred sezónou 2006-07 Sabres odhalili svoje nové logo a dresy, išlo o návrat k žlto-modrej kombinácii. Táto sezóna sa pre nich začala vynikajúco, Sabres vyhrali prvých 10 zápasov, čím sa stali len druhým klubom v histórii NHL, ktorému sa to podarilo. Vďaka výborným výsledkom obsadili na konci sezóny prvé miesto vo Východnej konferencii. V play-off postúpili cez New York Islanders a New York Rangers do finále konferencie, kde ale podľahli klubu Ottawa Senators 1-4 na zápasy.
## Súčasný káder
*Stav k sezóne 2022-23*

## Referencie

## Iné projekty

## Externé odkazy
* Oficiálna stránka Buffalo Sabres


Kategória:Šport v Buffale (New York)
Kategória:Hokejové kluby NHL
Kategória:Hokejové kluby USA
Zaria

thumb|Štart modulu Zaria
thumb|Modul Zaria

**Zaria** (po slovensky „zore“) alebo **FGB** je prvý vypustený modul stanice ISS. Spolu s modulom Zvezda tvorí kľúčovú časť ruského segmentu stanice. Štart modulu oproti plánu meškal dva roky a americká strana musela zaistiť jeho kompletné financovanie. Na obežnú dráhu ho vyniesla ruská trojstupňová nosná raketa Proton dňa 20. novembra 1998. Moduly podobnej konštrukcie sa úspešne používali už ako súčasť staníc Saľut 6, Saľut 7, vojenskej stanice Almaz a naposledy stanice Mir.

Modul je vybavený dvoma hlavnými motormi a stabilizáciu zaisťuje 24 pomocných motorčekov. Palivo je dopĺňané zásobovacími loďami Progress a skladuje sa v šestnástich nádržiach, do ktorých sa ho zmestí až šesť ton. Elektrickú energiu zabezpečuje dvojica slnečných panelov s rozpätím 24,4&nbsp;m a povrchom 28&nbsp;m2. Modul disponuje tromi spojovacími uzlami, z ktorých dva v osi modulu sú trvale použité pre pripojenie ruského obytného modulu Zvezda a amerického spojovacieho modulu Unity.

Význam tohto modulu v priebehu stavby stanice postupne klesal, pretože jeho funkcie prebrali špecializovanejšie moduly. Stabilizáciu stanice prevzal americký modul CMGs ktorého gyroskopy značne šetria zásoby paliva. O zvyšovanie obežnej dráhy sa v priebehu stavby stanice starali americké raketoplány alebo nákladné lode Progress, ktoré zabezpečujú zvyšovanie dráhy aj v súčasnosti. Slnečné panely modulu Zaria boli stiahnuté, pretože prekážali ostatným častiam stanice a dostatok energie dodávajú veľkoplošné slnečné panely v americkej časti stanice.

## Iné projekty

Kategória:Medzinárodná vesmírna stanica
Kategória:Kozmonautika v 1998
Kategória:Kozmická technika Ruska
Terézia Hurbanová-Kronerová

**Terézia Hurbanová**, vyd. Kronerová (* 22. jún 1924, Gajary – † 15. jún 1999, Bratislava) bola slovenská herečka. Matka herečky Zuzany Kronerovej, manželka herca Jozefa Kronera.

V roku 1943 absolvovala štúdium herectva na Štátnom konzervatóriu v Bratislave. V rokoch 1943 – 1944 členka Slovenského ľudového divadla v Nitre, 1945 – 1956 Armádneho divadla v Martine a od roku 1956 členka činohry SND v Bratislave. Od konca 50. rokov 20. storočia vytvorila rôznorodé úlohy aj v televízii.

## Filmografia
 
* 1963: Výhybka (*Dudekova sestra*)
* 1968: Stopy na Sitne (*Kašková*)
* 1973: Hriech Kataríny Padychovej (*Drnačka*)
* 1973: Očovské pastorále (*bačova  žena*)
* 1974: Kto odchádza v daždi... (*Čuvalová*)
* 1976: Červené víno  ( Pančuchova žena )
* 1976: Do posledného dychu (*Kollárová*)
* 1979: Choď a nelúč sa (*Cáfiková*)
* 1984: Na druhom brehu sloboda (*Kalinová*)
* 1989: **[[Právo na minulosť]]** (*Hasprungová*)

## Externé odkazy
* 
* 

Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Gajár
Kategória:Absolventi Konzervatória v Bratislave
Ľudovít Kroner

**Ľudovít Kroner** (* 19. december 1925, Staškov – † 14. december 2000, Považská Bystrica) bol slovenský herec. Brat herca Jozefa Kronera, Jána Kronera a herečky Márie Hojerovej.

Vyučil sa za autolakovača. Od roku 1942 pracoval v Novom Meste nad Váhom, od roku 1947 v Považskej Bystrici. Popri svojom zamestnaní sa od začiatku 60. rokov 20. storočia uplatňoval v slovenských a českých filmoch v epizódnych úlohách.

## Filmografia
* 1961: Tri razy svitá ráno (Greňo)
* 1968: Stopy na Sitne (Tatár)
* 1968: Tony, tobě přeskočilo (Tony)
* 1969: Smuteční slávnost (Chladil)
* 1970: **[[Eden a potom]]** (Franc)
* 1971: Keby som mal pušku (Magdolen)
* 1971: Zlozor (Fúzač)
* 1972: Ľalie poľné (Šimon)
* 1973: Hriech Kataríny Padychovej (Drnák)
* 1973: Přijela k nám pouť (Tony)
* 1974: Veľká noc a veľký deň (Blažej)
* 1975: Pacho, hybský zbojník (Pachov brat Ondro)
* 1976: Keby som mal dievča (Vladov otec)
* 1976: Terezu bych kvůli žádné holce neopustil (ošetrovateľ)
* 1976: Ružové sny (Marcel)
* 1977: Na veliké řece (Čihaj)
* 1977: Stíny horkého léta (hostinský)
* 1977: Volání rodu (Čihaj)
* 1979: Božská Ema 
* 1979: Hordubal
* 1979: Chlapi přece nepláčou (príslušník VB)
* 1980: Děti zítřků (dedo Kufr)
* 1980: Otec ma zderie tak či tak (Miško Štefanec)
* 1981: Otec (starček)
* 1981: Pohádka svatojánske noci (Šindelář)
* 1982: Malinový koktejl (Kulha)
* 1982: Popolvár najväčší na svete (Blahoslavov sluha)
* 1984: Kráľ Drozdia brada (trpaslík, väzeň)
* 1985: Do zubů a do srdíčka
* 1986: Šiesta veta

## Externé odkazy
* 
* 

Kategória:Slovenskí filmoví herci
Kategória:Slovenskí televízni herci
Kategória:Súrodenci v herectve
Kategória:Osobnosti zo Staškova
Barbizonská škola

[náhľad|[Théodore Rousseau: Dub z Apremontu (1852)]]
[thumb|[Théodore Rousseau: Barbizonská krajina, okolo 1850]]

**Barbizonská škola** (asi 1830 – 1870) bola skupina umelcov, maliarov krajinárov, ktorí pracovali v oblasti francúzskej dediny Barbizon na juh od Paríža. Hlásali oporu vo videnej skutočnosti, v nespočetných premenách a náladách prírody. Barbizonskú školu založil maliar Théodore Rousseau (nie naivný maliar Henri Rousseau), ktorý sa v Barbizone po nepochopení svojho diela parížskymi salónmi trvalo usadil.

Barbizonovci vychádzali v podstate zo zásad romantického realizmu. Ich cieľom bolo odvrátenie od strnulého klišé klasicky komponovanej krajiny, tvorenej podľa nemeniteľného, zaužívaného receptára v ateliéri a návrat k reálnej prírode. Od tých čias sa začína nová kapitola vo vývoji krajinomaľby, tzv. plenér, maľba v prírode (po francúzsky „en plein air“).

Umelci tohoto okruhu pripravovali svojou tvorbou predpoklady ďalšieho rozvoja plenérovej maľby, smerujúcej v nasledujúcich obdobiach zákonite k impresionizmu.

## Členovia
* Camille Flers (* 1802 - † 1868) 	 
* Narcisso Virgilio Díaz de la Peña (* 1807 - † 1876) 	
* Jules Jacques Veyrassat (* 1808 - † 1893) 		 
* Constant Troyon (* 1810 - † 1865) 	
* Jules Dupré (* 1811 - † 1889) 		
* Théodore Rousseau	(* 1812 - † 1867) 		 
* Charles Emile Jacque (* 1813 - † 1894) 		 
* Charles-François Daubigny (* 1817 - † 1878) 
* Félix Ziem (* 1821 – † 1911)	
* William Morris Hunt (* 1824 - † 1879) 	 
* Paul Désiré Trouillebert (* 1829 - † 1900) 	 
* Homer Dodge Martin (* 1836 - † 1897) 	 

Stúpencom tejto školy na Slovensku bol Ladislav Medňanský.

Realistickí maliari Jean-Francois Millet a Jean-Baptiste Camille Corot sú tiež niekedy voľne spájaní s touto školou.

## Iné projekty

Kategória:Maliarstvo
Kategória:Maliari romantického realizmu
Ján Kramár

**Ján Kramár** (* 14. september 1928, Rybany – † 28. november 2020, Bratislava) bol slovenský herec, otec Maroša Kramára.

V roku 1949 študoval herectvo v Odbornom divadelnom kurze (ODK) v Bratislave. V rokoch 19491954 bol členom Dedinského divadla a od roku 1954 členom činohry Novej scény. Vo filmoch a televízii sa uplatnil ako výrazný predstaviteľ ľudových postáv. Hral v televíznych seriáloch *[[Medený gombík]]* (1970) a *[[Povstalecká história]]* (1984). Výrazne sa uplatnil aj v dabingu.

## Filmografia

## Diskografia (výber)
* 2007*Koza rohatá a jež, Domček, domček, kto v tebe býva?* – A.L.I. – CD (v rozprávke Koza rohatá a jež účinkujú: Ježko: Ján Gallovič, Koza: Szidi Tobias, Líška: Bibiana Ondrejková, Vlk: Štefan Bučko, Medveď: Ján Mistrík, Starček: Ján Kramár
* 2007*Vtáčí kráľ, Traja zhavranení bratia* – A.L.I. – MC, CD (v rozprávke Traja zhavranení bratia – účinkujú: Rozprávač: Štefan Kvietik, Anička: Petra Kolevská, Jakub (dieťa): Michal Domonkoš, Jakub: Miroslav Trnavský, Juraj (dieťa): Ondrík Kaprálik, Juraj: Martin Kaprálik, Janko (dieťa): Felix Dacej, Janko: Jozef Domonkoš, Mamka: Viera Richterová, Otec: Ján Kramár, Kráľ: Maroš Kramár, Jolana: Ina Gogálová, Vedomkyňa: Eva Rysová, Komorník: Ján Kramár

## Referencie

## Externé odkazy
* 
* 
* 
* Ján Kramár na FDb.cz

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Osobnosti z Rybian
Zuzana Kronerová

**Zuzana Kronerová** (* 17. apríl 1952, Martin) je slovenská herečka, dcéra Jozefa Kronera a Terézie Hurbanovej-Kronerovej.

Pôvodne chcela študovať filológiu, nakoniec absolvovala štúdium herectva a v roku 1974 nastúpila do Divadla pre deti a mládež v Trnave. V roku 1979 prešla na Novú scénu do Bratislavy. Uplatnila sa aj v televíznych inscenáciach a seriáloch, v rozhlase a v dabingu. Je vydatá a má dve deti.

## Filmografia: (výber)
* 1980: Hodiny
* 1980: Demokrati (*Milka*)
* 1980: Nevera po slovensky (*Zlatka*)
* 1981: Fénix (*Helga*)
* 1982: Čarbanice (*učiteľka*)
* 1982: Smrť pána Golužu (*návštevníčka*)
* 1990: Keď hviezdy boli červené (*Beta Brezíková*)
* 1996: Lea (*Beáta Paltyová*)
* 2001: Divoké včely (*Lišajová*)
* 2003: Pupendo (*Gabalová*)
* 2005: Štěstí (*teta*)
* 20072010: Ordinácia v ružovej záhrade (*Edita Gregorová*)
* 20222024: Výnimočná Nikol

## Diskografia, kompilácie (výber)
* 2007 *Veľkí herci spievajú deťom* – Kniha s CD – Enigma, ISBN 978-80-969830-0-1 (na CD spievajú: Milan Lasica, Maroš Kramár, Marián Labuda ml., Boris Farkaš, Zuzana Kronerová, Ondrej Kovaľ, Zuzana Tlučková, Soňa Norisová, František Kovár, Helena Krajčiová)

## Ocenenia
* 2011 - laureátka Krištáľového krídla v oblasti divadlo a audiovizuálne umenie
* 1. januára 2018 jej prezident Andrej Kiska udelil Rad Ľudovíta Štúra I. triedy.

## Referencie


## Iné projekty

## Externé odkazy
* 
* 
*  
* Zuzana Kronerová na FDb.cz
* Zuzana Kronerová na Osobnosti.sk

Kategória:Osobnosti z Martina
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Držitelia Českého leva
Kategória:Držitelia Krištáľového krídla
Kategória:Držitelia Slnka v sieti
Kategória:Držitelia ceny Igric
Kategória:Čestní členovia SFTA
Kategória:Držitelia Radu Ľudovíta Štúra I. triedy
Černobyľ

náhľad|Černobyľ

**Černobyľ** (slovenský genitív je *Černobyľa* [nie Černobyľu] a lokál je *Černobyli* [nie Černobyle]; ; ) je mesto na severe Ukrajiny, blízko hraníc s Bieloruskom. Bol to hlavný komunikačný uzol a dôležité stredisko obchodu, najmä v 19. storočí. 

20 kilometrov severne od mesta sa nachádza Černobyľská atómová elektráreň V. I. Lenina, smutne preslávená dosiaľ najväčšou haváriou atómovej elektrárne. Výbuch štvrtého bloku elektrárne 26. apríla 1986 spôsobil uvoľnenie veľkého množstva rádioaktívnych častíc. Bola odstavená až v roku 2000. Po výbuchu bolo evakuovaných viac ako 200&nbsp;000 ľudí z blízkeho okolia.

Aj keď je celá oblasť stále rádioaktívna, okolo 700 ľudí hlavne vo vyššom veku sa rozhodlo napriek nebezpečenstvu vrátiť do černobyľskej uzavretej oblasti, z toho ich tam stále žije 150 (väčšina práve v meste Černobyľ). Okrem nich v meste prechodne žije aj okolo 3000 pracovníkov zóny, počas roka toto mesto a zónu v okolí ako hlavnú turistickú atrakciu v Ukrajine navštívi vyše 36 tisíc turistov (2016).

## Referencie

## Iné projekty

## Externé odkazy
* 22 rokov po ...
* 30. výročie nehody v Černobyľskej atómovej elektrárni V. I. Lenina

Kategória:Mestá na Ukrajine
Kategória:Obce v Ivankivskom rajóne
Kategória:Geografia Kyjevskej oblasti
Kategória:Černobyľská havária
Kategória:Mestá duchov
Jerguš Lapin

***Jerguš Lapin*** je slovenský film. Natočený podľa románu Ľuda Ondrejova *[[Zbojnícka mladosť]]*.

Baladické rozprávanie o chlapcovi z horskej samoty. 

* Architekt: Anton Krajčovič
* Návrhy kostýmov: Viera Nosáľová
* Strih: Maximilián Remeň
* Vedúci výroby: Juraj Král
* Exteriéry: Lom nad Rimavicou, Nízke Tatry, Dunajec, Brezno - okolie
* Premiéra: 12. december 1960

Kategória:Česko-slovenské filmy
Kategória:Slovenské filmy
Kategória:Filmy podľa románu
Kategória:Filmy podľa názvu
Kategória:Filmy z 1960
Kategória:Filmy režírované Jozefom Medveďom
Zlatý uhol

right|thumb|Zlatý uhol '''&psi;''', približne 137,51°.
**Zlatý uhol** sa v geometrii nazýva uhol, ktorý rozdeľuje kruh na dva uhly **&alpha;** a **&beta;** pre ktoré platí, že pomer menšieho uhla k väčšiemu je rovný pomeru väčieho uhla k celému kruhu:
:\frac{\alpha}{\beta} = \frac{\beta}{360^{\circ}}

Menší uhol **&alpha;** sa označuje gréckym písmenom **&psi;** a rovná sa približne 137,51°.

## Zlatý rez
Zlatý uhol súvisí s číslom zvaným zlatý rez (**&phi;**), čo je vlastne pomer medzi jednotlivými uhlami:

:\alpha = \varphi\beta respektíve \alpha = \varphi\psi

:360^{\circ} = \varphi\alpha

Po vzájomnom dosadení rovíc dostaneme:
:360^{\circ} = \varphi^2\beta respektíve 360^{\circ} = \varphi^2\psi

Z tohto vzťahu môžeme vypočítať číselnú hodnotu zlatého uhla **&psi;**:
:\psi = \frac{360^{\circ}}{\varphi^2} \approx 137,51^\circ

## Matematické vlastnosti
### Počet zlatých uhlov v kruhu
V kruhu je presne **&phi;**2 zlatých uhlov:
:\frac{360^{\circ}}{\psi} = \varphi^2

## Pozri aj
* Zlatý rez
* Zlatý obdĺžnik
* Strieborný rez

## Externé odkazy
* Golden Angle 

Kategória:Geometria
Kategória:Iracionálne čísla
Fibonacciho prvočíslo

**Fibonacciho prvočíslo** je také prvočíslo, ktoré je súčasne Fibonacciho číslom (F).

Prvé Fibonacciho prvočísla sú:
: 2, 3, 5, 13, 89, 233, 1597,…

Nie všetky Fibonacciho čísla sú prvočíslami.

Kategória:Prvočísla
Január 2001

## Udalosti
* Vznikla pôvodná anglická verzia Wikipédie.

## Úmrtia
* 1. január – Alexandra Adlerová, americká psychiatrička, dcéra Alfreda Adlera, riaditeľka Adlerovej kliniky v New Yorku (* 1901)
* 1. január – Emil Jozef Horváth, slovenský herec, otec Emila Horvátha (* 1923)
* 5. január – Gertrude Elizabeth Margaret Anscombová, anglická filozofka (* 1919)
* 5. január – Milan Hlavsa, český hudobník, basgitarista, skladateľ, disident, líder undergroundovej skupiny The Plastic People of the Universe (* 1951)
* 11. január – Josef Polišenský, český historik a pedagóg (* 1915)
* 11. január – Imrich Vanek, slovenský priekopník moderného chovu králikov (* 1908)
* 17. január – Gregory Corso, americký básnik a prozaik, účastník Beat generation (* 1930)
* 18. január – Laurent-Désiré Kabila, prezident Konžskej demokratickej republiky (1997 – 2001) (* 1939)
* 19. január – Marián Gallo, slovenský herec (* 1928)
* 25. január – Jiří Wimmer, český herec, komik a zabávač, básnik, kresliar, autor (* 1943)
* 30. január – Michel Marcel Navratil, francúzsky filozof, profesor na univerzite v Montpellier (* 1908)

Kategória:2001
Netopier

**Netopier** môže byť:

* v biológii:
**slovenské rodové meno niektorých rodov z radu netopierotvaré, presnejšie v závislosti od autora:
***rodové meno nasledujúcich rodov z čeľade netopierovité: Myotis, Euderma, Eudiscopus, Glischropus, Indionycteris, Lasionycteris, Lasiurus, Nyctophilus, Pharotis, Philetor, Scotoecus, Tomopeas
***rodové meno niektorých rodov z čeľade netopierovité (Myotis, Antrozous, Lasionycteris, Lasiurus [a ďalších?] ) a rodu Noctilio (z čeľade Noctilionidae - noktíliovité) a všetkých rodov z čeľade tadariovité (Molossidae)
****v deleniach zaoberajúcich sa len stredoeurópskymi taxónmi:*
****rodové meno všetkých (stredoeurópskych) rodov z čeľade netopierovité, t.j. Myotis, Eptesicus, Barbastella, Miniopterus, Nyctalus, Pipistrella, Plecotus, Vespertilio (prípadne okrem rodu Plecotus)
****rodové meno nasledujúcich (stredoeurópskych) rodov z čeľade netopierovité: Myotis, Miniopterus, Nyctalus, Plecotus a nasledujúceho druhu z čeľade netopierovité Pipistrellus pipistrellus (netopier hvízdavý)
****rodové meno len jedného (stredoeurópskeho) rodu z čeľade netopierovité: Myotis
** zástupca taxónu netopiere (viacero významov - pozri nižšie)
* opereta, ktorú skomponoval Johann Strauss ml., pozri Netopier (opereta)

**Netopiere** môže byť:
*množné číslo slova netopier
*slovenský názov:
**radu Chiroptera, pozri netopiere (rad)
**zriedkavejšie: podradu Microchiroptera, pozri netopieroblížne
**neformálne: čeľade netopierovité, pozri netopierovité

## Referencie

## Pozri aj
*netopier upír
Andromeda

**Andromeda** (iné názvy: **Andromedé, Androméda**, zastarano **Andromede**; po grécky *Andromedé* , po lat. *Andromeda*) môže byť:
* dcéra Kefea a Kasiopeje, manželka Perzea, pozri Andromeda (mytológia)
* názov viacerých umeleckých diel

**Andromeda** alebo **Androméda** môže byť:
* galaxia, pozri Andromeda (galaxia)
* súhvezdie, pozri Andromeda (súhvezdie)

**Androméda** môže byť aj rod rastlín, pozri Androméda (rod)

**Andromeda** môže byť aj:
* americký TV seriál, pozri Andromeda (seriál)
*HMS Andromeda
* hudobný album Věry Špinarovej, pozri Andromeda (Špinarová)
Južná pošta (film)

***Južná pošta*** (angl. *The Southern Mail*) je slovenský film natočený podľa rovnomenného románu Ladislava Balleka. 

Prelomové chvíle detstva päťročného chlapca v časoch povojnového obdobia na južnom Slovensku sa retrospektívne odvíjajú v spomienkach štyridsaťročného spisovateľa. Chlapcov svet je plný svojráznych postáv, ktoré spoluvytvárajú kolorit miesta a obdobia, charakterizovaného politickými, národnostnými a sociálnymi rozpormi. 

* Scenár: Jozef Heriban, Jozef Slovák
* Réžia: Stanislav Párnický
* Architekt: František Csiky
* Návrhy kostýmov: Milan Čorba
* Strih: Eduard Klenovský
* Vedúci výroby: Milan Hulík
* Exteriéry: Babiná, Komárno, Šahy, Rožňava, Borinka, Bratislava, Harvelka, Plavecký Mikuláš
* Premiéra: 7. apríl 1988

Kategória:Slovenské filmy
Kategória:Filmy podľa názvu
Kategória:Filmy podľa románu
Kategória:Filmy z 1987
Svetový oceán

náhľad|Oceány Zeme
**Svetový oceán** (zo starogr. Ὠκεανός *[[Ókeanos]]*; iné názvy: **svetové more**, skrátene **oceán**) je súhrn vodnej hmoty na povrchu Zeme s výnimkou vôd na súši (t. j. vo vodných tokoch a vodných plochách) a vody viazanej v mineráloch a horninách (t. j. najmä podzemná voda), biosfére a v atmosfére (t. j. vo forme vodnej pary).

Pokrýva takmer tri štvrtiny (71 %) povrchu Zeme a takmer polovica jeho vôd má hĺbku nad . Delí sa na päť vzájomne prepojených, ale inak pomerne uzavretých, veľkých častí nazývaných oceány: Tichý oceán (Pacifik), Atlantický oceán, Indický oceán, Severný ľadový oceán a Južný oceán.

Geologicky je oceán definovaný typom stenšenej zemskej kôry (tzv. oceánska kôra).

Údaje o svetovom oceáne:
* rozloha: 361 miliónov km²
* objem: 1 370 miliónov km³
* priemerná hĺbka: 

Celková hmotnosť hydrosféry je okolo 1,4×1021 kg, čo je asi 0,023 % celkovej hmotnosti Zeme.

## Údaje o oceánoch

## Referencie

## Pozri aj
* hydrosféra
* more
* oceánografia
* voda


Kategória:Oceánografia
Pavol Jantausch

ThDr. **Pavol Jantausch** (* 27. jún 1870, Vrbové – † 29. jún 1947, Trnava) bol slovenský rímskokatolícky duchovný a biskup, apoštolský administrátor Trnavskej apoštolskej administratúry.

## Životopis
Študoval na gymnáziu v Trnave, Bratislave a Ostrihome. Zmaturoval v Trnave 15. júna 1889. Teológiu študoval na Pázmaneu vo Viedni a štúdium zakončil doktorátom. Za kňaza bol vysvätený 21. septembra 1893. Bol kaplánom v Topoľčanoch, Smoleniciach, Bojnej a v Bratislave - Blumentáli. 15. februára 1899 bol vymenovaný za farára do Dubovej pri Modre. Odtiaľ bol preložený 15. marca 1906 za farára do Ludaníc. 

V roku 1922 sa zúčastnil  24. medzinárodného eucharistického kongresu, ktorý sa konal v Ríme v dňoch 22. - 28. mája. 29. mája 1922 ho pápež Pius XI. vymenoval za administrátora novozriadenej Trnavskej apoštolskej administratúry, ktorá bola vytvorená na tej časti územia Ostrihomského arcibiskupstva, ktoré sa stalo súčasťou ČSR. 

Za titulárneho biskupa prieninského bol menovaný 30. marca 1925. Biskupskú vysviacku prijal v Trnave 14. júna 1925 z rúk pražského arcibiskupa Františka Kordáča. V roku 1936 sa pričinil o otvorenie Rímskokatolíckej bohosloveckej fakulty Univerzity Komenského v Bratislave. V roku 1938 sa pričinil o zriadenie Biskupského gymnázia v Trnave. Vo svojom rodisku vo Vrbovom dal v roku 1930 vybudovať kláštor premonštrátok a ďalší z jeho iniciatívy vznikol v Dvorníkoch pri Hlohovci. Trnavskú apoštolskú administratúru viedol až do svojej smrti 29. júna 1947. Pochovaný je vo svojom rodisku - vo Vrbovom.

## Referencie

## Zdroj
* Pavol Jantausch na stránke Trnavskej arcidiecézy

Kategória:Biskupi Trnavskej diecézy
Kategória:Osobnosti z Vrbového
Trnavská apoštolská administratúra

**Trnavská apoštolská administratúra** bola zriadená ako dočasné riešenie cirkevnej správy toho územia Ostrihomskej arcidiecézy, ktoré po rozpade Rakúsko-Uhorska v roku 1918 pripadlo novovzniknutému Česko-Slovensku.

## Dejiny
Bezprostredne po vzniku ČSR spravovali rozsiahle územie Ostrihomskej arcidiecézy na Slovensku vikári s právomocou generálneho vikára. Išlo približne o 80% územia arcidiecézy. Zriadením administratúry 29. mája 1922 bolo toto územie vyňaté zpod právomoci ostrihomského arcibiskupa a podriadené priamo Svätej stolici. Prvým apoštolským administrátorom bol menovaný ThDr. Pavol Jantausch.

Definitívnemu riešeniu situácie na Slovensku nepriali napäté vzťahy medzi ČSR a Svätou stolicou, aj keď zmluva *[[Modus vivendi]]* z roku 1928 medzi vládou ČSR a Svätou stolicou predpokladala vznik arcibiskupstva na území Slovenska. Tomuto nepriala ani medzinárodná situácia, keď po viedenskej arbitráži časť územia pripadla Maďarsku. Po 2. svetovej vojne hatil možnosti doriešenia nástup komunizmu po roku 1948. 

Definitívne riešenie bolo dosiahnuté až v roku 1977, keď 30.decembra pápež Pavol VI. apoštolskou konštitúciou *Praescriptionum sacrosancti* oddelil územie Trnavskej administratúry od Ostrihomskej arcidiecézy a upravil jej hranice, ako aj hranice iných diecéz na území ČSSR. Apoštolskou konštitúciou *Qui divino* z toho istého dňa bola zriadená 
samostatná slovenská cirkevná provincia a Apoštolská administratúra v Trnave bola povýšená na arcibiskupstvo

## Biskupi a správcovia administratúry
### Vikári trnavského vikariátu Ostrihomskej arcidiecézy ([[1918]] – [[1922]])

### Apoštolskí administrátori apoštolskej administratúry Trnava (1922 – 1977)

### Biskupi pôsobiaci na území administratúry
* Michal Buzalka, pomocný biskup Trnavskej apoštolskej administratúry od 17. marca 1938, † 7. decembra 1961 (od roku 1950 väznený a následne v internácii) 

## Štatistika

## Zdroj
* http://www.catholic-hierarchy.org/diocese/dbrtr.html

Kategória:Rímskokatolícke diecézy na Slovensku
Kategória:Pomenovania podľa Trnavy
Pán a hvezdár

***Pán a hvezdár*** (angl. *The Nobleman and the Astronomer*) je slovenská filmová rozprávka natočená podľa ľudovej povesti.

Rozprávka o hlúpom hradnom pánovi, podvodníckom maliarovi a lenivom ovčiarovi. 

* Architekt: Ivan Vaníček
* Strih: Bedřich Voděrka
* Vedúci výroby: Ladislav Ondreička
* Exteriéry: Bojnice
* Premiéra: 29. apríl 1960

Kategória:Slovenské filmy
Kategória:Filmy podľa názvu
Kategória:Filmy z 1959
Polovystužená vzducholoď

[náhľad|300px|Sovietska polostužená [vzducholoď V6 „OSOAVIACHIM“, postavená Umbertom Nobilem]]
**Polovystužená vzducholoď** je vzducholoď s čiastočnou kostrou - obvykle pevným kýlom.

Kýl polostuženej vzducholode udržuje jej pozdĺžny tvar. Prechádza zvyčajne celou jej dĺžkou. Sú na ňom  kabíny, motory a vnútri je aj časť vybavenia vzducholode. Aerodynamický tvar telesa vzducholode je udržovaný malým pretlakom nosného plynu, ktorý je regulovaný pomocou balonetov.

Typickými predstaviteľmi tohto typu boli vzducholode Norge a Italia Umberta Nobileho.

Kategória:Vzducholode
Hubble

**Hubble** môže byť:
* priezvisko, pozri Hubble (priezvisko), napr.:
** Edwin Hubble, americký astronóm, priekopník extragalaktickej astronómie a pozorovacej kozmológie (18891953)
* skrátený názov (označenie) Hubblovho vesmírneho ďalekohľadu, pozri Hubblov vesmírny ďalekohľad
* planétka v Pásme planétok, pozri 2069 Hubble
* kráter na Mesiaci, pozri Hubble (kráter)

## Pozri aj
* *[[Hubblov teleskop 3D]]*, americký dokumentárny film režisérky Toni Myers z roku 2010
* Hubblov zákon
* Hubblova schéma (Hubblova klasifikácia galaxií)
Ján Klimo

**Ján Klimo** (* 8. jún 1921, Zvolen – † 15. október 2001, Bratislava) bol slovenský herec a divadelný režisér. Bol starým otcom herca Maroša Kramára.

V rokoch 1940 - 1945 študoval medicínu v Bratislave. V rokoch 1945 - 1951 člen činohry ŠD v Košiciach, v rokoch 1951 - 1953 asistent réžie činohry SND, 1953 - 1967 režisér (v rokoch 1953 - 1960 aj umelecký šéf) činohry NS v Bratislave. Od roku 1967 v slobodnom povolaní. 

Vo filme hral menšie úlohy. Väčšie príležitosti mu poskytla televízia a dabing. Svojím hlboko zafarbeným hlasom sa stal významným predstaviteľom rozhlasového herectva.

## Filmografia

* 1949: Čertova stena
* 1957: Posledná bosorka (*profesor logiky Jaslinský*)
* 1957: **[[Zemianska česť]]**
* 1958: Dáždnik svätého Petra (*Majzík*)
* 1959: Dom na rázcestí (*režisér*)
* 1959: Kapitán Dabač
* 1959: Skaly a ľudia
* 1960: Skalní v ofsajde (*vedúci kancelárie*)
* 1960: Trinásťroční – pov. Strieborný Favorit (*Viktorov otec*)
* 1962-63: **[[Jánošík I-II]]** (*biskup*)
* 1963: Výhybka (*tajomník KV KSS*)
*1974: Mont Oriol (*Andermatt*)
* 1975: Horúčka (*kapitán VB*)
* 1975: Život na úteku
* 1978: Rosnička 
* 1983: Zbohom, sladké driemoty (*vedúci Štefan*)
* 1984: Lampáš malého plavčíka (*učiteľ*) 
 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Slovenskí divadelní režiséri
Kategória:Osobnosti zo Zvolena
Michal Hudák

Mgr. art. **Michal Hudák** (* 27. jún 1969, Prešov) je slovenský moderátor, spevák a herec.

## Životopis
Je rusínskej národnosti. Základnú školu i gymnázium absolvoval v ukrajinskom jazyku. V detstve pôsobil v rozhlase aj v amatérskom divadle. V čase dospievania hrával aj v Ukrajinskom národnostnom divadle v Prešove (dnešné Divadlo Alexandra Duchnoviča). 

Rozhodol sa pre štúdium herectva na VŠMU v Bratislave. V roku 1987 úspešne absolvoval prijímacie pohovory, ale herectvo napokon odišiel študovať na Kyjevský inštitút divadelného umenia. Kde študoval aj jeho brat Sergej. Po štyroch rokoch sa vrátil ako divadelný a filmový herec. Angažmán získal v Divadle Alexandra Duchnoviča v Prešove. Pôsobil aj v prešovskom rádiu Flash.

V televízii sa po prvýkrát predstavil v súťažnej relácii Slovenskej televízie *Správny kľúč* a neskôr v relácii *Varím varíš varíme*. V súčasnosti pripravuje upútavky pre televíziu JOJ, pracuje v dabingu a číta komentáre k dokumentárnym filmom. V televízii JOJ moderoval relácie *Dievča za milión* a reality show *[[VyVolení]]*. V RTVS moderoval relácie Fenomén a Fenomén Junior. Vystupuje aj s country a bluegrassovou kapelou Žobráci, kde hrá na mandolíne. Je rozvedený, má synov Šimona a Huga a tiež dcéru Evu.

Hral v televíznych seriáloch ''Profesionáli'' a ''Panelák''. V zábavnej šou ''Cena'' ''je'' ''správna'' nahradil moderátora Mateja Sajfu Cifru. V súčasnosti sa často objavuje v relácii *[[Inkognito (televízna relácia)|Inkognito]]* po boku ďalšieho priateľa i Rusína Mariána Čekovského.

## Filmografia
Účinkoval vo filmoch:
* 2017: *Spievankovo a kráľovná Harmónia* réžia: Diana Novotná, účinkovanie: Mária Podhradská (Spievanka), Richard Čanaky (Zahrajko), Roman Pomajbo (Kocúr - kominár), Dominika Richterová (Ježica Evelína), Michal Hudák (Krtko), Ivan Vojtek (Slimák Kubo), Karol Čálik (Čmeliak), Lenka Košická (Čmeliacica), Marián Labuda ml. (Basový kľúč - hlavný radca), Ady Hajdu (Husľový kľúč - radca), Štefan Skrúcaný, Mária Čírová, Lucia Vráblicová, Anikó Vargová, Vladislav Plevčík, Silvia Donová. 
* 2003: *[[Želary]]*
* 1997: *[[Zdivočelá země]]* 

## Referencie

## Iné projekty

Kategória:Slovenskí dabingoví herci
Kategória:Slovenskí divadelní herci
Kategória:Slovenskí televízni herci
Kategória:Slovenskí rozhlasoví moderátori
Kategória:Slovenskí televízni moderátori
Kategória:Slovenské osobnosti rusínskeho pôvodu
Kategória:Osobnosti z Prešova
Veľká Suchá

**Veľká Suchá** je časť obce Hrnčiarska Ves.

Vo Veľkej Suchej sa narodil Eduard Kojnok - rímskokatolícky biskup 

Kategória:Miestne časti na Slovensku
Kategória:Hrnčiarska Ves
Matej Landl

**Matej Landl** (* 12. jún 1963, Bratislava) je slovenský herec. Syn herečky Evy Landlovej a krasokorčuliarskeho trénera Františka Landla.

Populárnym sa stal už v detstve vďaka televíznemu seriálu *[[Spadla z oblakov]]* (1978). V 80. rokoch bol členom Slovenského komorného divadla v Martine. Od vzniku divadla Astorka Korzo ’90 je jeho stálym členom. Tu stvárnil charakterové postavy v hrách Večierok, Meštiaci, Les, Historky z Viedenského lesa. V STV uvádzal reláciu *Čudná šou*. Uplatňuje sa aj v dabingu. Žije v Bratislave, je druhýkrát ženatý a má dvoch synov.

## Filmografia
* 1976: Prázdniny u starej mamy
* 1977: Kamarátka Šuška (*Ondrej Hronec*)
* 1978: Nekonečná – nevystupovat (*Lapka*)
* 1978: Spadla z oblakov
* 1990: Keď hviezdy boli červené (*Jano*)
* 1994: Na krásnom modrom Dunaji
* 1994: Vášnivý bozk (*Viktor*)
* 2002: Útek do Budína (*Šulek*)
* 2003: Zostane to medzi nami (*Maťo*)
* 2007: Polčas rozpadu (*Miin otec*)
* 2007súčasnosť: Ordinácia v ružovej záhrade
* 2008: Áno, miláčik! (*Peter*)
* 2009: Keby bolo keby
* 2010: Panelák
* 2010: Občanský průkaz
* 2011: Mŕtvola musí zomrieť
* 2015: Johankino tajomstvo
* 2015: Vojtech (vid cz wikipedia)
* 20152022: Horná Dolná
* 20202021: Nový život
* 2023: Dunaj, k vašim službám (*Kováč*)
* 2023: Nikdy nehovor nikdy

## Iné projekty

## Externé odkazy

Kategória:Detskí herci
Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Členovia Slovenského komorného divadla
Kategória:Osobnosti z Bratislavy
Kamila Magálová

Mgr. art. **Kamila Magálová**, rod. Slováková (* 16. november 1950, Bratislava) je slovenská herečka. Dcéra dirigenta Ladislava Slováka a sestra herca Mariána Slováka.

Vyštudovala herectvo na VŠMU (1975). V rokoch 19731982 členka Poetického súboru Novej scény v Bratislave. Po prvýkrát v SND účinkovala v roku 1970 v inscenácii *Herodes a Herodias*. Od roku 1982 členka Činohry SND v Bratislave. 

Má za sebou desiatky filmových a divadelných rolí. Okrem toho úspešne prepožičiava svoj hlas postavám v dabingových štúdiách.

Spolupracuje so Štúdiom L + S, kde od roku 1985 ako hosť účinkuje dodnes. Na bratislavskej Novej scéne sa prezentovala aj ako speváčka v muzikáli *[[Cyrano z predmestia]]*. Okrem účinkovania v divadle či v televízii je aj veľvyslankyňou dobrej vôle UNICEF na Slovensku, patrónkou Slobody zvierat a prezidentkou Nadácie na záchranu koní.

V roku 2012 sa rozviedla s manželom Slavomírom Magálom, s ktorým má syna Martina, ktorý tragicky zomrel v roku 2024, a dcéru Danielu. Je starou mamou vnúčat Maríe, Niny, Kristíny a Gregora.

## Filmografia (výber)
* 1976: Koncert pre pozostalých (*Mária Spurná*)
* 1980: Demokrati (*Želka Petrovičová*)
* 1982: Guľôčky (*učiteľka*)
* 1984: Falošný princ (*sultánka*)
* 1984: Keď jubilant plače (*Etelka*)
* 1984: O sláve a tráve (*Zuzana*)
* 1984: Všichní mají talent (*matka Juráňová*)
* 1987: Začiatok sezóny (*Giza*) 
* 1989: Prorok Rak (*Rakova Žena*)
* 2009: Líbáš jako Bůh (*Helena Altmanová*)
* 2010: Odsúdené (*Tatiana Majerová*)
* 2012: Líbáš jako ďábel (*Helena Altmanová*)

## Diskografia
* *Dvanásť do tucta – Diskotéka Opusu 6* – Opus 9113 1047 , 1980, LP, A1. Vraj si vážny – Kamila Magálová a Bezinky – (Pavel Zajáček / Peter Petiška, Tomáš Janovic)

## Ocenenia
* 2012 – cena Modrá kostka na Medzinárodnom filmovom festivale Karlove Vary za mimoriadny umelecký výkon vo filme, za rolu Heleny v komédii Marie Poledňákové *Líbáš jako Bůh*
* 2017 – Cena Literárneho fondu za celoživotné dielo
* 2018 – Bratislavská čučoriedka
* 2020 – Absolútna Slovenka roka
* 2023 – Cena Nadácie Tatra banky za herecký výkon postavy Kanátovej v inscenácii Deti

## Referencie

## Iné projekty

## Externé odkazy
* 
* 
* Kamila Magálová na portáli Dabingforum.sk
* Rozhovor k filmu Líbáš jako ďábel (2012)
* Kamila Magálová: Na Vianoce už nevarím. Nechám sa rozmaznávať – rozhovor v denníku SME (2022)

Kategória:Absolventi Vysokej školy múzických umení
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Súrodenci v herectve
Kategória:Osobnosti z Bratislavy
Kategória:Autori kuchárskych kníh
Koprocesor

**Koprocesor** je špecializovaný mikroprocesor určený na doplnenie funkcií primárneho procesora (centrálnej procesorovej jednotky). Koprocesory sa najčastejšie využívajú pre aritmetické operácie s číslami s pohyblivou desatinnou čiarkou, grafické operácie a pri šifrovaní resp. dešifrovaní. Odbremenením hlavného procesora od týchto náročných úloh sa môže výrazne zvýšiť výkon systému. 

Typickým príkladom koprocesorov používaných v osobných počítačoch boli matematické koprocesory, ktoré sa používali na zvýšenie výkonu systémov pri operáciách číslami s plávajúcou desatinnou čiarkou pri procesoroch Intel 8088 až Intel 80487SX. Procesory Intel 80487DX a vyššie majú matematický koprocesor integrovaný priamo na čipe CPU, preto už nie je potrebný dodatočný externý integrovaný obvod.

Kategória:Mikroprocesory
Iveta Malachovská

Mgr.art. **Iveta Malachovská**, Ph.D., (rod. *Pašková*; * 11. júl 1965, Bratislava) je slovenská moderátorka, manželka operného speváka Martina Malachovského.

V roku 1991 absolvovala štúdium produkcie na Filmovej akadémii múzických umení v Prahe. V rokoch 1984 - 1986 externá, od roku 1986 interná pracovníčka Česko-slovenskej televízie. 

Moderátorkou je od roku 1989. Diváci si ju však pamätajú ešte z mládežníckej *[[Lastovička (relácia)|Lastovičky]]*, *[[Matelko|Matelka]]*, či *[[Štúdio Kontakt|Štúdia Kontakt]]*. Zo Slovenskej televízie prešla do TV Markíza, kde moderovala okrem iných aj súťažnú reláciu *[[Hodina pravdy (televízna relácia)|Hodina pravdy]]*.
   
V októbri 2007 začala uvádzať súťažnú reláciu *[[Milionár (televízna relácia)|Milionár]]* v Slovenskej televízii a druhú sezónu uvádza aj talkshow *[[Ľudia na 1]]*. V roku 2008 začala pôsobiť ako moderátorka v súťažnej relácii  *[[Čierna alebo biela]]*. 

V marci 2018 začala uvádzať súťažnú reláciu ''Slovensko s Tiposom'' v Slovenskej televízii.

S manželom Martinom Malachovským má dcéru Kristínu.

## Tvorba
### Filmografia
* 1983: Muž nie je žiadúci (*Tamara*)
* 1990: Dávajte si pozor! (*redaktorka*)
* 2005: S.O.S.

### Réžia
* *Peter Dvorský*, 2022, premiéra v kinách: 7. apríla 2022, réžia, produkcia, autorka námetu: Iveta Malachovská, dokumentárny film o maestrovi Petrovi Dvorskom  

### Produkcia
*Peter Dvorský*, 2022, premiéra v kinách: 7. apríla 2022, réžia, produkcia, autorka námetu: Iveta Malachovská

## Referencie

## Iné projekty

Kategória:Slovenskí televízni moderátori
Kategória:Osobnosti z Bratislavy
Zuzana Marošová

**Zuzana Marošová** (* 7. august 1981, Komárno) je slovenská herečka.

Vyrastala v Prievidzi. Absolvovala bratislavské konzervatórium a herectvo na VŠMU. Členka SND. Na bratislavskej Novej scéne hrala sladkú Sugar v muzikáli *Niekto to rád horúce*. Na doskách Činohry SND vystupuje v inscenáciách: *Tančiareň, Mizantrop, Dom nad oceánom, Konečne slobodný! a Cyrano z Bergeracu*. Zuzana Marošová hrala v seriáli televízie Markíza *Medzi nami*.

Kategória:Slovenské divadelné herečky
Kategória:Slovenské televízne herečky
Kategória:Osobnosti z Komárna
Zuzana Mojžišová (speváčka)

**Zuzana Mojžišová** (* 17. november 1974, Banská Bystrica) je slovenská speváčka, redaktorka v Slovenskom rozhlase, muzikologička  a dramaturgička. 

Vyštudovala Katedru hudobnej vedy na Filozofickej fakulte Univerzity Komenského. Žije v Bratislave, pracuje ako redaktorka klasickej hudby v Redakcii hudobných programov Slovenského rozhlasu. Od roku 2000 sa venuje aranžovaniu a interpretácii ľudových piesní v novom šate. Jej CD *Zuzana Mojžišová* získalo dve ceny IFPI Aurel 2004.

## Diskografia
;Štúdiové albumy
* 2001 *[[Jej družina]]* - Slovak Radio Records 
* 2002 *[[Zuzana Mojžišová a jej družina]]* - Slovak Radio Records EAN 8585014 222775, CD 
* 2004 *[[Zuzana Mojžišová (album)|Zuzana Mojžišová]]* - Pyramída (Slovak Radio Records), CD 
* 2019 *[[Puščaňa]]* - vydavateľstvo go2stage, CD
; Spolupráca na projektoch
* 2003: *[[Smolíček Pacholíček a iné, Rozprávky Boženy Němcovej]]* (Dramatizované rozprávky) - A.L.I. SPA 0048-2
** edícia: *[[Z rozprávky do rozprávky 48]]*, Na motívy rozprávok Boženy Němcovej
** napísala: Lenka Tomešová
** réžia: Oľga Janíková
** hudba: Zuzana Mojžišová
** účinkujú: Ján Gallovič, Paľko Náther, René Jankovič, Bibiana Ondrejková, Michaela Čobejová, Lucia Blažková, Veronika Paulovičová, Zdenka Parobková, Zuzana Kapráliková, Petra Bošanská, Dušan Kaprálik, Dominika Žiaranová, Viera Strnisková.

## Referencie

## Externé odkazy
* zuzanamojzisova.sk - oficiálna stránka
* Interview  na Folk.sk


Kategória:Slovenské folkové speváčky
Kategória:Slovenské speváčky ľudovej hudby
Kategória:Slovenskí muzikológovia
Kategória:Slovenskí rozhlasoví redaktori
Kategória:Slovenskí dramaturgovia
Kategória:Pracovníci Slovenského rozhlasu
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Banskej Bystrice
Juraj Mokrý (herec)

**Juraj Mokrý** (niekedy ako **Ďuro Mokrý**; * 24. apríl 1977, Bojnice) je slovenský herec, moderátor a zabávač. 

Absolvoval Štátne konzervatórium v Bratislave. Jeho bývalou partnerkou bola herečka Diana Mórová, s ktorou má syna Quida.

Známym sa stal ako popletený moderátor televízie Orava v relácii Jozefa Pročka *Je to možné?!.*

V minulosti moderoval víkendové počasie v televízii Markíza, s názvom *Ako bude s Mokrým?*, tiež mal program so zábavnými videami *Mokrý vidí všetko* a tiež moderoval náučno zábavnú reláciu *Clever*. V súčasnosti sa stal kráľom tanečného parketu *Let's Dance 3* s tanečnou partnerkou Katarínou Štumpfovou, a zahral si postavu psychiatra Dr. Suchého v televíznom seriáli *Ordinácia v ružovej záhrade*.

## Filmografia
* 1989: *Jestřábí moudrost* (otrhanec)
* 1993: *[[Anjel milosrdenstva]]* (Sylvio)
* 1996: *Konec velkých prázdnin* - seriál (pohraničník - bažant)
* 2009: *[[Tango s komármi]]* (Armani)
* 2009: *[[Ordinácia v ružovej záhrade]]* (Aurel Suchý)

Kategória:Slovenskí televízni moderátori
Kategória:Slovenskí filmoví herci
Kategória:Slovenskí televízni herci
Kategória:Slovenskí humoristi
Kategória:Osobnosti z Bojníc
Bibiana Ondrejková

**Bibiana Ondrejková** (* 15. apríl 1972, Skalica) je slovenská herečka a moderátorka. 

Vyštudovala bratislavské Konzervatórium. V televízii moderuje reláciu Família a Tipos Bingo. Účinkuje v Štúdiu L+S, na Novej scéne a v Divadle West. Z dabingových postáv ju najviac preslávila Phoebe zo seriálu Priatelia. Je vydatá, má dcéru Bibianu (* 2004) a býva v Dunajskej Lužnej.

## Iné projekty

## Externé odkazy
* 
* 

Kategória:Slovenské divadelné herečky
Kategória:Slovenské dabingové herečky
Kategória:Slovenskí televízni moderátori
Kategória:Osobnosti zo Skalice
Kategória:Slovenské televízne herečky
Kategória:Členovia Divadla Andreja Bagara
Pohyblivá rádová čiarka

**Číslo s pohyblivou rádovou čiarkou** je digitálna reprezentácia čísla určitou podmnožinou racionálnych čísel, ktorá sa často používa na aproximáciu ľubovoľného reálneho čísla v počítačoch.

Práca s číslami s pohyblivou rádovou čiarkou je typická pre matematické aplikácie, grafiku a spracovanie analógových signálov. Na operácie s týmito číslami sa zvyčajne používa špecializovaný procesor, ktorý dnes býva realizovaný na čipe oddelene od aritmeticko-logickej jednotky, aby sa umožnila práca paralelne s CPU. Tento procesor sa nazýva matematický koprocesor.

Kategória:Počítačová aritmetika
Misha

**Misha** (vlastným menom **Michaela Paľová**; * 6. marec 1975, Michalovce) je slovenská speváčka a fotografka.

Vyštudovala angličtinu, neskôr ju učila a tlmočila z nej. Je nositeľkou ocenení *[[Aurel (cena)|Aurel]]*, *[[Zlatý slávik|Slávik]]* a *[[Osobnosť televíznej obrazovky|OTO]]*. Misha vydala štyri štúdiové albumy - *Colors in My Life* (2002), dvojalbum *Misha* (2004), *13000krát* (2007), a v roku 2010 jej vyšiel album *Ako Nikdy Predtým*.

Účinkovala tiež v zábavných televíznych programoch ako *Hit storočia* alebo *Legendy popu*.

V roku 2012 vydala piaty album s názvom DEKÁDA, na ktorom je výber toho najlepšieho z predchádzajúcich albumov.

## Slávik
* 2002: 5. miesto (4 278 hlasov)
* 2003: 1. miesto (21 120 hlasov)
* 2004: 1. miesto (6 861 hlasov)
* 2005: 8. miesto (3 142 hlasov)

## Diskografia
;Štúdiové albumy
* 2002 *[[Colors in My Life]]*  – Sony /BMG EAN 5099750 898925, CD
* 2004 *[[Misha (album)|Misha]]*  – Sony /BMG EAN 5099751 774624, 2CD 
* 2007 *[[13000krát]]* – EMI EAN 5099950 0993529, CD
* 2010 *[[Ako nikdy predtým]]* – EMI, CD
;Kompilácie
* 2012 *Dekáda 2002 / 2012* – EMI 624640–2, EMI – 50999 6 24640 2 4
;Spolupráca na projektoch
* 2004 *Keď... – [[Peter Adamov]]* – Sony Music/Bonton EAN 5 099751 345923, CD – 06. „Len tak“ – Peter Adamov a Misha
* 2007 *CZ Superhity 2007 vol. 2* – EMI EAN 5099950 773329, CD – 14. „Spomalíme svet“ Misha & Opak
* 2008 *CZ Superhity 2008* –  EMI EAN 5099921 623622, CD – 09. „Afrodiziakum“

## Referencie


## Externé odkazy
* Misha.sk Oficiálna stránka speváčky Mishy
* 

## Iné projekty


Kategória:Žijúci ľudia
Kategória:Slovenské popové speváčky
Kategória:Coca-Cola Popstar (Slovensko)
Kategória:Osobnosti z Michaloviec
Procyon

**Procyon** môže byť:
*latisnký názov rodu mäsožravcov, po slovensky medvedík, pozri Procyon (rod)
*latinský názov hviezdy Prokyón
*názov viacerých lodí, pozri USS Procyon

## Pozri aj
*Procyon Peaks
Zlatý obdĺžnik

**Zlatý obdĺžnik** je obdĺžnik, ktorého strany sú v pomere takzvaného zlatého rezu (**&phi;** = 1,6180339887498948…).

Keď sa od takéhoto obdĺžnika oddelí štvorec so stranou rovnou kratšej strane, ostane menší obdĺžnik, ktorý bude mať opätovne vlastnosti *zlatého obdĺžnika*, t. j. ktorého strany sú v pomere 1 : **&phi;**, respektíve (**&phi;** - 1) : 1.

## Referencie

## Pozri aj
* Zlatý rez
* Zlatý uhol
* Strieborný rez

Kategória:Geometria
Kategória:Iracionálne čísla
Trojhviezda

[thumb|Viacnásobný hviezdny systém [Mizar sa v ďalekohľadoch zobrazuje ako trojhviezda. Zložky Mizar A a Mizar B sú v tesnej vzájomnej blízkosti, tretia zložka Alcor je vzdialenejšia]]
**Trojhviezda** je hviezdna sústava zložená z troch gravitačne viazaných hviezd. Často sa skladá z dvojhviezdy, okolo ktorej obieha vo väčšej vzdialenosti tretia hviezda. Príkladom takéhoto typu trojhviezdy je Alfa Centauri, náš najbližší hviezdny systém.

## Pozri aj

* Dvojhviezda
* Viacnásobná hviezda

Kategória:Trojhviezdy
Kategória:Viacnásobné hviezdy
Vzdialenosť

**Vzdialenosť** medzi dvoma bodmi je dĺžka priamej čiary, prípadne nepriamej trasy, vedenej medzi danými bodmi.

## Referencie

## Iné projekty
Jánošík I., II.

**Jánošík I-II** je dvojdielný slovenský film. 

Príbeh o legendárnom zbojníkovi Jurajovi Jánošíkovi.

* Architekt: Ivan Vaníček
* Návrhy kostýmov: Ľudmila Juriová, Štefan Koller
* Strih: Maximilián Remeň
* Vedúci výroby: Vladimír Zimmer
* Exteriéry: Vrátna dolina, Gaderská dolina, Štefanová, Milotice, Bratislava
* Premiéra: 23. august 1963

## Externé odkazy
* 

Kategória:Filmy režírované Paľom Bielikom
Kategória:Slovenské filmy
Kategória:Filmy podľa názvu
Kategória:Filmy z 1962
Kategória:Filmy z 1963
Luyten 726-8

**Luyten 726-8** je so vzdialenosťou 8,72 ly jednou z najbližších dvojhviezd od Slnka. Jedna z jej zložiek je eruptívna premenná hviezda známa ako **UV Ceti**.

Kategória:Súhvezdie Veľryba
Kategória:Červené trpaslíky
Kategória:Dvojhviezdy
Kategória:Vzplanujúce hviezdy
Kategória:Astronomické objekty objavené v roku 1948
Kategória:Miestna bublina
Kategória:Prúd Hyád
Zemianska česť

***Zemianska česť*** (angl. *Nobleman's Honour*) je slovenský film natočený podľa románu Janka Kalinčiaka *Reštavrácia*. 

Historická satira z prvej polovice 19. storočia, ktorá zachytáva rozklad a úpadok zemianstva. 

* Architekt: Anton Krajčovič
* Návrhy kostýmov: Karol L. Zachar
* Strih: Bedřich Voděrka
* Vedúci výroby: Eugen Bobek
* Exteriéry: Lom nad Rimavicou, Zochova chata, Liptovská Štiavnica,Považské podhradie - kompa cez Váh

Kategória:Česko-slovenské filmové komédie
Kategória:Slovenské filmové komédie
Kategória:Filmy podľa knihy
Kategória:Filmy podľa názvu
Kategória:Filmy z 1957